અસાધારણવાદની આવી સ્થિતિ અન્ય સંસ્કૃતિ / દેશોમાં પણ જોવા મળે છે. જાપાન, કોરિયા, ચીન તથા અન્ય કેટલાક દેશોમાં આ સામૂહિક માન્યતા પ્રવર્તે છે અને પોતપોતાની માન્યતાઓનો પ્રચાર કરતા રહે છે. ચીન તેનો પ્રચાર ચાઈના ઈન્સ્ટિટ્યૂટ મારફત કરે છે. આ ઈન્સ્ટિટ્યૂટની વિશ્વભરમાં ૧૦૦ શાખા છે. તેઓ એવો પ્રચાર કરે છે કે તેઓ આધુનિકરણ કરે છે, પણ પશ્ચિમીકરણ નથી કરતા. તેમનું કહેવું છે કે તેમના આધુનિકરણનો આધાર તેમના પ્રાચીન વિચારક કન્ફ્યુસિયસ છે. બીજા શબ્દોમાં, તેમની આધુનિક્તા કન્ફ્યુસિયન આધુનિક્તા છે.